ÚRAD VLÁDY
SLOVENSKEJ REPUBLIKY
   Sekcia vládnej legislatívy

								Na rokovanie vlády SR
								Dňa 26. októbra 2005
								Materiál č.: 18548/2005
								K bodu.: 4

S T A N O V I S K O 

k návrhu zákona o perzistentných organických látkach a o doplnení zákona č. 223/2001 Z.z. o odpadoch a o zmene a doplnení niektorých zákonov v znení neskorších predpisov

I

Návrh zákona o perzistentných organických látkach a o doplnení zákona č. 223/2001 Z.z. o odpadoch a o zmene a doplnení niektorých zákonov v znení neskorších prepisov na rokovanie vlády SR predkladá  minister životného prostredia SR László Mikĺós ako iniciatívny návrh.

II

Predmetom právnej úpravy tohto zákona je zabezpečenie efektívnej aplikácie Naradenia Európskeho parlamentu a Rady (ES) č. 850/2004 z 29. apríla 2004 o perzistentných organických látkach a o zmene smernice 79/117/EHS (ďalej len „nariadenie“) ktoré nadobudlo platnosť 20. mája 2004. 
Oblasť ktorú nariadenie upravuje, je v právnom poriadku SR čiastočne upravená vo viacerých zákonoch a vykonávacích právnych predpisov. Avšak na pomerne široký okruh všeobecne záväzných predpisov a orgánov štátnej správy dotknutých nariadením, je treba  zabezpečiť efektívnu aplikáciu nariadenia, najmä pokiaľ ide o vytvorenie inštitucionálneho rámca a jeho napojenie na inštitucionálny a sankčný mechanizmus v právnom poriadku Slovenskej republiky.

III

Legislatívna rada vlády SR návrh zákona prerokovala na svojom zasadnutí dňa 11. októbra 2005 a odporučila návrh zákona dopracovať podľa jej pripomienok a odporúčaní a na rokovanie vlády predložiť nové znenie.
Sekcia vládnej legislatívy konštatuje, že predkladateľ všetky pripomienky a odporúčania Legislatívnej rady vlády SR do návrhu zákona zapracoval (23 pripomienok) a odporúča vláde SR návrh zákona schváliť v predloženom znení.

V Bratislave 24. októbra 2005
Vpracoval : Andrej Sinicyn

								Štefan G r m a n
								generálny riaditeľ
						              sekcie vládnej legislatívy